XXXVI 
putrescant, quam tempestate exsiccatae et in pulverem 
tenuem et flavum mutatae ventorum flamine dissipentur. 
Plantae igitur, quae in Catingis vivunt, fere eadem 
utuntur conditione, qua illae, quae ad primam viridium 
organorum evolutionem carere debent humo, uti ali- 
quot plantae tuberosae et bulbosae, aut uti corculum, 
quod alitur seminis albumine. Quodsi surculos illae 
et foliola sunt éxplicaturae, novas partes aqua adju- 
trice debent effingere ex principio carbonaceo, cujus 
iis jam inest copia. Pro ejusmodi vero fundamentis 
mihi in aliis harum plantarum videtur esse habendus cras- 
sus cortex, carbonicis repletus substantiis, in aliis ipsa 
succorum copia, qui lentitudine, gravitate et multitudine 
tum substantiae, quam Cautschuk vocant, quum resinarum 
oleorumque aethereorum, oxygenio liberorum, multum 
discedunt ab aliarum plantarum succis tenuibus , aquo- 
sis, liquidioribus. Unde non in ulla alia Brasiliae vege- 
tationis forma tot reperies Apocyneas, Asclepiadeas, 
Sapoteas, Euphorbiaceas et Terebinthaceas, quas 
omnes eas esse consíat plantas, in quibus saepe succi 
denso lacte et resina aromatica referti deprehenduntur. 
De his causis contenderim, hosce succos adesse pro 
fundamentis, ex quibus plantae novos surculos et nova 
folia floresque effingant, ubi pluvia incidente ex somno 
hibernali expergefiunt, ut secundas quasi vitae susti- 
neant partes, i. e. ut alteram prolem progignant; quam 
rem cum actione foliorum, insugendo et expirando nu- 
triendi, miro quodam modo esse connexam vix est quod 
moneamus, quum folia et nutriendo inserviant, et florem 
fructumque praeparent et quasi viam illis muniant. 
His ductus cogitationibus, ut pauca. quaedam de 
soli aérisque apponam conditione quae obtinet in sil- 
vis istis collucatis, commoveor. Praecipue illae cernuntur 
in éalce, in denso eoque crassorum granorum granite ac 
diorite, quum aut non appareant aut non nisi rarae ac 
parcae in diversis saxorum generibus, quae maxime 
quarzo consistunt et argilla. Extensae igitur geologicae 
formationes itacolumitis seu schisti quarzosi chloaugis, 
lapidis ferrarit merga commixti, pyropoecili foliaeei 
etc. ab hac, de qua dicimus, plane alienae sunt planta- 
rum formatione. Saxa Catingarum saepe tenui tantum 
terrae strato obtecta sunt, modo argilla aut merga are- 
nosa, modo merga calcea; et humi quantitas in terrae 
strato insita est admodum exigua. Haud raro sales 
quoque continet terra, uti natron muriaticum , calca- 
ream muriaticam et sulfuricam, argillam et magnesiam 
iisdem acidis combinatas. Aqua, quae in sinibus post 
pluviam resíat, uti fontes rarissimi, qui hic illic effluunt, 
salsi amarique quid habent nec suavi sunt sapore et 
saepe noxii hominibus, adeo quidem, ut illi maxime ad- 
tribuatur frequentia febrium intermittentium. In quibus- 
dam regionibus Catingis praeditis, uti ad Rio de S. Fran- 
cisco, apud Formigas, in Comarca do Rio das Mortes 
Minarum Generalium et circa Montes Altos in parte Afri- 
cum specíante deserti Bahiensis, saxum calcareum mul- 
tis interceptum est et profundis cavernis, in quibus in 
strato mergae argillaceae multa ossa reperiuntur bestia- 
rum antediluvianarum et, uti fieri solet, magnae nitri 
TABULAE PHYSIOGNOMICAE EXPLICATAE. 
XXXV 
lepidibus, uti Polypodium incanum, vacciniifolium, per- 
sicariaefolium, sepultum, Vittaria lineata et lanceo- 
lata rel. Frequentissimae insident hae Filices in palma 
silvis Catingis solemni, Coco coronata. Hic illic oculi 
fortasse incident in Hymenophylli et Trichomanis spe- 
cies epidendras. Non ita rara epiphyta cernuntur spe- 
cies quaedam ex ordine Nopalearum, uti suaves Rhi- 
psalides, Cerei flagelliformes et Epiphylli , qui flo- 
rum ambitu colorumque venustate excellunt. Praeterea 
autem Nopalearum familia speciebus quibusdam fruti- 
cosis vel in altarum arborum formam emicantibus at- 
que Melocactis, qui in solo lapidoso aut in saxis 
crescunt, hisce silvis proprium quendam adtribuit ha- 
bitum, nec possumus negare, hanc silvae formationem 
unam esse tota Brasilia, ubi inprimis ille ordo regioni 
colorem quendam impertiat ac varietatem. Nam quam- 
quam interdum tam in silvis primaevis quam in campis 
larga earum adest copia, inter ceteras tamen vegetatio- 
nis tropicae formationes evanescunt; hic vero uti numero 
sic magnitudine eminent. Conspicis ramulosas angula- 
tasque Cerei species, C. Jamacaru, heragonum, geo- 
metrizantem et alios, inter reliquas arbores accrescere 
in altitudinem viginti pedum et triginta, et ramulos 
aphyllos veluti candelabri brachia saepe diversissimis 
formis extendere, aut teretes et striatos Cereos, ut 
Scopam, densa serie directo ascendentes efficere obi- 
ces impenetrabiles, aut varias Opuntiae species per 
nudum campum rotundis diffusas acervis. Has plantas 
notum est ea extructas esse facultate, ut non nixae 
vastis radicibus per totam superficiem carnosam ex aére 
petant vivendi adjumenta, unde prorsus conveniat na- 
turae, quod praecipue vigent in solo sicco nec multis 
nutrimentis praedito. 
Qua quidem observatione motus non possum non 
aliam memorare Catingarum conditionem, quae non ad 
physiognomiam spectat horum nemorum, sed ad phy- 
siologiam. Etenim constat plantae assimilationis pro- 
cessum, ubi ad simplicissimam redibis rationem, nihil 
esse, nisi quod recipiat illa principium carbonaceum ex 
acido, quod eam ambit, carbonaceo et oxygenium atque 
hydrogenium ex aqua oblata. Principium oxygenium, 
quod inest in aqua et acido carbonaceo, hoc processu 
plus minusve exhalatur, quatenus particulae, quae inde 
formantur chemicae aut nullum aut paululum oxygenii 
requirunt ad compositionem suam chemicam. In illis igitur 
regionibus, ubi planta elementa ista, principium carbo- 
naceum et hydrogenium, propterea quod ibidem ma- 
teria vegetabilis frequenter dissolvitur in principium 
carbonaceum (i. e. propter frequentem humi formationem) 
et quod haud raro pluit, per omne anni tempus acci- 
pit, non est, quod in se ipsa fingat illis nutrimentis 
hibernacula; sin minus, uti hicce in aridis Catingis, a 
natura sapiente omnium maíre ita videtur extructa, ut 
ipsa certis quibusdam particulis secretis habeat, unde 
sibi queat parare illa elementa, nisi ipsi offeruntur humo 
etaqua. Jam sunt Catingae aquae inopes nec multam con- 
tinent in solo humi copiam, quum quas vegetabilia demit- 
iunt materias, eae propter ipsam fluidi penuriam non tam 
